Taxibestuurder vas oor boetes van R107 950 | Netwerk24
Deur Meghan Lawrence 09 Julie 2019 13:17
'n 32-jarige taxibestuurder van Browns Farms in Philippi, Kaapstad, is Maandag in hegtenis geneem weens 30 uitstaande boetes ter waarde van R107 950.
Maxine Bezuidenhout, woordvoerder vir die Kaapse metro se verkeersdienste, sê die taxibestuurder is in sy Toyota Quantum op die hoek van Strand- en Laer Pleinstraat van die pad afgetrek deur 'n inspekteur van die vervoerwetstoepassingseenheid omdat hy sonder 'n bedryfslisensie bestuur het.
"By nadere ondersoek het die eenheid uitgevind die man het 30 uitstaande boetes ter waarde van R107 950," het Bezuidenhout gesê.